section_heading: Međunarodna primjena
paragraph_text: Nedugo nakon uspjeha, formirana je neprofitna organizacija, FogQuest, koja je započela djelovanje i postavljanje novih sustava u Jemenu i središnjem Čileu, projektiranje novih sustava za Gvatemalu, Haiti i Nepal u nadi da će ovo biti projekt za budućnost s velikom funkcionalnošću. Sela u ukupno 25 država svijeta posjeduju ovaj sustav prikupljanja magle. Neki od njih se koriste za održavanje vegetacije. Pretpostavka je da će upravo ovaj sustav biti jedan od glavnih sustava prikupljanja magla u budućnosti.